**Sami Sykkö** (s. 17. huhtikuuta 1970 Helsinki) on suomalainen toimittaja, juontaja ja kirjailija, joka on erikoistunut muotiin, tyyliin, kulttuuriin, designiin sekä taitoluisteluun. Hän on työskennellyt muun muassa päätoimittajana *Gloria*-lehdessä sekä toimittajana *Helsingin Sanomissa* ja *Nelosen uutisissa*. Elokuusta 2019 huhtikuuhun 2023 saakka Sami Sykkö toimi muotikaupan yhdistys Fashion Finlandin liiketoimintajohtajana ja päätoimittajana. 

Sykkö kutsuttiin LUT-yliopistoon työelämäprofessoriksi vuoden 2022 syyskuun alusta lähtien. Hän työskentelee LUT Business Schoolissa osa-aikaisesti vuoden 2025 loppuun.

Koulutus ja uran alkuvaiheet
----------------------------

Sykkö on valmistunut ekonomiksi Vaasan yliopistosta ja on lisäksi opiskellut Parsonsin muoti- ja designkoulussa New Yorkissa. Hänen sisarensa on entinen lapsinäyttelijä ja -malli Pauliina Sykkö. Sami Sykkö aloitti julkisen esiintymisensä 12-vuotiaana taitoluistelun MM-kisoissa ja juonsi ensimmäisen ohjelmasarjansa televisiossa 16-vuotiaana. Vuonna 1984 Sami Sykkö voitti junioreiden taitoluistelun Suomen mestaruuden.

Toimittajana
------------

Sykkö on kirjoittanut tyylistä ja sisustuksesta *Helsingin Sanomiin* kaksikymmentä vuotta*selvennä* sekä kolumneja *Anna*-, *Kotiliesi*- ja *Seura*-lehteen. Uransa aikana Sykkö on haastatellut muun muassa kolmea Suomen presidenttiä, muotisuunnittelija Karl Lagerfeldiä sekä filmitähti Jane Fondaa. Lisäksi hän on pitänyt *Helsingin Sanomien* verkkosivulla blogia "Sami Sykön tyylillä". Syksyllä 2008 julkaistiin Sykön *HS:n Kuukausiliitteen* artikkeleista koottu teos *Sisäänkäyntejä ainutlaatuisiin suomalaisiin koteihin, huoneisiin ja huviloihin*. Sykön kirjoittama kirja *Avaimia ajattomiin suomalaisiin sisutuksiin* sisustusarkkitehti Hanni Koroman suunnittelemista kodeista julkaistiin vuonna 2014. Hän on toimittanut myös Didrichsenin taidemuseolle muotitaiteilija Jukka Rintalan elämäntyönäyttelykirjan, joka julkaistiin vuonna 2017.

TV-esiintyjänä
--------------

Sykkö on toiminut juontajana useissa eri TV-ohjelmissa jo vuodesta 1987 lähtien. Sykkö juonsi Timo T.A. Mikkosen tuottamaa Top 10 musiikkiohjelmaa 80-luvun lopulla juuri aloittaneella 3-kanavalla. Subtv:n vuosina 2004–2005 esittämän Anoppi-deittiohjelman, joka oli ehdokkaana Kultainen Ruusu -festivaaleilla. 

Sykkö on juontanut HSTV:n *Minun tyylilläni* -ohjelmaa.*selvennä* Hän selosti taitoluistelun grand prix -sarjaa 2000-luvun puolivälissä ja on toiminut tyylikommentaattorina Yleisradion tasavallan presidentin itsenäisyyspäivän vastaanoton lähetyksissä vuodesta 2014 alkaen, aluksi neljän vuoden ajan oheislähetyksissä. Vuonna 2018 Sykkö oli ensimmäistä kertaa juhlien selostamossa pitkäaikaisen muotiasiantuntijan Jaakko Selinin jälkeen.

Sykkö toimi kommentaattorina myös TV-kanava AVA:n erikoislähetyksessä Yhdistyneen kuningaskunnan prinssi Harryn ja Meghan Marklen häistä toukokuussa 2018. *Say Yes to the Dress Suomi* -ohjelmassa Sykkö esiintyi vuonna 2019.

Hän vieraili vuonna 2019 *Salatut elämät* -sarjassa, jossa hän esitti Jutan ja Ismon häiden suunnittelijaa. Syksyllä 2020 Sykkö esiintyi MTV3-kanavan *Tanssii tähtien kanssa* -ohjelmassa.

MTV3:n Muodin Huipulle -kilpailun vakituisena tuomarina Sykkö on toiminut keväästä 2023 lähtien. Samana keväänä Sykkö ylsi finaaliin Ylen *Hengaillaan*-tietovisailussa parinsa Lotta Backlundin kanssa. Syksyllä 2023 Sykkö toimi MTV3:n *Tietäjät tietää* -ohjelmassa yhtenä tietäjistä.

Teoksia
-------

* Sykkö, Sami: *Sisäänkäyntejä ainutlaatuisiin suomalaisiin koteihin, huoneisiin ja huviloihin*. Artikkelisarja vuosilta 2001–2008. Helsinki: Helsingin Sanomat, 2008. ISBN 978-952-5557-21-3.
* Sykkö, Sami: *Avaimia ajattomiin suomalaisiin sisustuksiin*. Valokuvat Jaanis Kerkis. Helsinki: Gummerus, 2014. ISBN 978-951-20-9507-0.
* Sykkö, Sami (päätoim.): *Muotitaiteilija Jukka Rintala*. Helsinki: Didrichsenin taidemuseo, 2017. ISBN 978-952-5567-52-6.

Lähteet
-------

1. ↑  Hirvikorpi, Helinä: Tyylitajua elämään.  *Ekonomi*, 2010, nro 1, s. 28–31. Artikkelin verkkoversio. Viitattu 28.2.2014.
2. ↑  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 894. Helsinki: Otava, 2014. ISBN 978-951-1-28228-0.
3. ↑  Muotitoimittaja Sami Syköstä LUT-yliopiston työelämäprofessori – aikoo ryhtyä Suomen ensimmäiseksi Tiktok-professoriksi yle 12.8.2022
4. ↑  Valmistuneiden tarinat - Sami Sykkö Vaasan yliopisto.  Arkistoitu 22.6.2019. Viitattu 22.6.2019.
5. ↑  Kaartamo, Outi – Kemppainen, Jouni K.: Mallilapset.  *Helsingin Sanomat, Kuukausiliite*, Toukokuu 2011, s. 24–26.  Sanoma News.
6. ↑  Suomenmestarit kautta aikain: Yksinluistelu – SM-juniorit *Suomen Taitoluisteluliitto*. Viitattu 22.6.2019.
7. ↑  Prinssi Harryn ja Meghan Marklen kuninkaalliset häät suorana ja suomeksi selostettuina AVAlla *mtvuutiset.fi*.  11.5.2018. Viitattu 17.3.2024.
8. ↑  Teräväinen, Anne: Trendikkäimmille häämekoille naurettiin vielä hetki sitten – "Peppua halutaan edelleen korostaa" *Iltalehti*.  14.10.2019. Viitattu 17.3.2024.
9. ↑  Uotinen, Jenni: Salattuihin elämiin tänään uusi hahmo: Sami Sykkö on tuttu Linnan juhlista *Iltalehti*.  12.4.2019. Viitattu 12.4.2019.
10. ↑  Tanssii tähtien kanssa kerää hurjia katsojalukuja – miksi vanhat ohjelmaformaatit hurmaavat yhä suomalaisia? *Seura*.  21.10.2019. Viitattu 31.10.2020.
11. ↑  Puljujärvi, Ismo: Ylen Hengaillaan-sarja huipentui finaaliin – Jenni Poikelus heitti kaksimielisen vitsin *Iltalehti*.  18.3.2023. Viitattu 17.3.2024.
12. ↑  Välske, Silja: Roope Salminen piikittelee Sami Sykköä: "Onneksi kukaan sadisti ei..." *mtvuutiset.fi*.  15.9.2023. Viitattu 17.3.2024.

Aiheesta muualla
----------------

* Sami Sykön kotisivut
* Sykön blogi *Helsingin Sanomien* sivuilla.
* Kuusi kuvaa työelämäprofessori Sami Sykön elämästä, Yle Radio 1, 25.6.2023

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Suomi (KANTO)

 |
|  |
| Henkilöt | 
* Yle

 |

 |